Legal Document

Category: 134

Text:
133. ΑΠΟΦΑΣΗ ΥΠΟΥΡΓΟΥ  ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ.ΔΙΣΚΠΟ/Φ.10/5042 της 13/14 Φεβρ. 1991 (ΦΕΚ Β’74) Οργάνωση του Σώματος Ελεγκτών Δημόσιας Διοίκησης. Έχοντες υπόψη: 1.Τις διατάξεις του Νόμ.1558/1986. 2.Την παρ.9 του άρθρ.17 του Νόμ.1735/1987 «Προσλήψεις στο δημόσιο τομέα, κοινωνικός έλεγχος . . . .» (ΦΕΚ Α΄  195). 3.Το  άρθρ.84 του Νόμ.1892/1990 «Για τον εκσυγχρονισμό και την ανάπτυξη . . .» (ΦΕΚ Α΄ 101). 4.Την απόφαση του Υπουργού Προεδρίας της Κυβέρνησης αριθ. ΔΙΣΚΠΟ/Φ.10/33664/90 «Οργάνωση, στελέχωση και λειτουργία του ΣΕΛΔΔ» (ΦΕΚ Β΄637), αποφασίζουμε: Διοικούσα Επιτροπή Άρθρ.1.–1.Το Σώμα Ελεγκτών Δημόσιας Διοίκησης (ΣΕΛΔΔ) διοικείται από τη Διοικούσα  Επιτροπή (Δ.Ε.) που αποτελείται από: α)Τον Γενικό Γραμματέα του Υπουργείου Προεδρίας της Κυβέρνησης ως Πρόεδρο. β)Ένα Σύμβουλο του Ελεγκτικού Συνεδρίου προτεινόμενο από τον Πρόεδρο του Ελεγκτικού Συνεδρίου. γ)Ένα Νομικό Σύμβουλο του Κράτους, προτεινόμενο από τον Πρόεδρο του Νομικού Συμβουλίου του Κράτους. «δ)Ο Γενικός Διευθυντής Κατάστασης Προσωπικού του Υπουργείου Προεδρίας της Κυβέρνησης». Η περίπτ.δ΄, αντικαταστάθηκε ως άνω από την ΔΙΣΚΠΟ/Φ1Ο.1/αμ5700/25 Μαΐου – 11 Ιουν. 1992 (ΦΕΚ Β΄ 383) απόφ. Υπουργού Προεδρίας της Κυβέρνησης. ε)Το Γενικό Διευθυντή Οργάνωσης και Διαδικασιών ή τον Προϊστάμενο της Διεύθυνσης Σχέσεων Κράτους-Πολίτη του Υπουργείου Προεδρίας της Κυβέρνησης. στ)Δύο Ελεγκτές Δημόσιας Διοίκησης, προτεινόμενους από την Επιτροπή Αξιολόγησης του ΣΕΛΔΔ. Η θητεία των μελών της Δ.Ε. είναι τετραετής. Ο αριθμός των μελών της Διοικούσας Επιτροπής γίνεται με απόφαση του Υπουργού Προεδρίας της Κυβέρνησης. 2.Η Δ.Ε. έχει ιδίως τις παρακάτω αρμοδιότητες: α)Κατευθύνει τη δράση του Σώματος για την καλλίτερη εκπλήρωση της αποστολής του. β)Ασκεί εποπτεία και έλεγχο στο Σώμα και στο έργο που εκτελεί. γ)Εκδίδει γενικές οδηγίες και κανονισμούς εργασίας του ΣΕΛΔΔ για την εύρυθμη λειτουργία αυτού. δ)Συντάσσει και δημοσιεύει κάθε χρόνο Έκθεση και κατά περίπτωση εκθέσεις για τις εργασίες του Σώματος. ε)Προτείνει στον Υπουργό Προεδρίας της Κυβέρνησης τη λήψη αποφάσεων συγκεκριμένων μέτρων για την υλοποίηση των προτάσεων που περιλαμβάνονται στις εκθέσεις και αναφορές των Ελεγκτών. 3.Η Δ.Ε. συνέρχεται τακτικά μία φορά κάθε μήνα και έκτακτα εφόσον κατά την κρίση του Προέδρου της Δ.Ε. υφίσταται ανάγκη ή όταν το ζητήσουν με αίτησή τους τρία τουλάχιστον μέλη της Δ.Ε. Οι συνεδριάσεις γίνονται ύστερα από πρόσκληση του Προέδρου της Δ.Ε. Στην πρόσκληση περιέχεται η ημερήσια διάταξη καθώς και η ώρα και ο τόπος της συνεδρίασης. Στην κατάρτιση της ημερήσιας διατάξης λαμβάνονται υπόψη και θέματα που υποδεικνύονται από τα μέλη της Δ.Ε., εφόσον έχουν υποβληθεί εγκαίρως και συνοδεύονται από σύντομο εισηγητικό σημείωμα. Τα πρακτικά της Δ.Ε. υπογράφονται από τον Πρόεδρο και τον Γραμματέα της. Καθήκοντα Γραμματέα εκτελεί υπάλληλος του Υπουργείου Προεδρίας της Κυβέρνησης οριζόμενος από τον Πρόεδρο της Δ.Ε. του ΣΕΛΔΔ. «4.Ο Πρόεδρος της Διοικούσας Επιτροπής (Δ.Ε.) παρακολουθεί, κατευθύνει και ελέγχει τις εργασίες των Ελεγκτών Δημόσιας Διοίκησης και δίνει την εντολή ανάθεσης ελεγκτικού-ερευνητικού έργου στους ελεγκτές κατά το άρθρ. 3 της παρούσας απόφασης». Η παρ.4, αντικαταστάθηκε ως άνω από την παρ.1 της ΔΙΣΚΠΟ/Φ.10.1/20319/16-17 Ιουλ. 1992 (ΦΕΚ Β΄ 468) απόφ. Υπ. Προεδρίας της Κυβέρνησης. «5.Οι Ελεγκτές-Μέλη της Δ.Ε. είναι υπεύθυνοι και υπογράφουν τη σχετική αλληλογραφία για τις υποθέσεις εκείνες για τις οποίες δεν έχει δοθεί εντολή ερευνητικού-ελεγκτικού έργου. Επίσης έχουν την ευθύνη να διαβιβάζουν στις αρμόδιες υπηρεσίες και στους ενδιαφερόμενους πολίτες τις εκθέσεις των Ελεγκτών, μετά την έγκρισή τους από τη Δ.Ε.  (Αντί για τη σελ.116,90033) Σελ. 116,90033(α) Τεύχος 1169-Σελ.97 Υπουργείο Προεδρίας Κυβερνήσεως 1.Ε.μ.132-133 Οι Συντονιστές-Ελεγκτές έχουν την ευθύνη για την απρόσκοπτη διεξαγωγή του έργου των Ελεγκτών του τομέα τους και, με την επιφύλαξη των διατάξεων του προηγούμενου εδαφίου, διεξάγουν τη σχετική αλληλογραφία και υπογράφουν τα έγγραφα με τα οποία ζητούνται πληροφορίες, διευκρινίσεις και άλλα στοιχεία σχετικά με τις υποθέσεις για τις οποίες έχει δοθεί εντολή στους Ελεγκτές του τομέα τους. Οι Ελεγκτές υποβάλλουν στη Δ.Ε. τις εκθέσεις που συνέταξαν κατά το άρθρ.3 της παρούσας απόφασης». Η παρ.5 προστέθηκε, από την παρ.2 της ΔΙΣΚΠΟ/Φ.10.1/20319/16-17 Ιουλ. 1992 (ΦΕΚ Β΄ 468), απόφ. Υπ. Προεδρίας της Κυβέρνησης. Διάρθρωση – Λειτουργία Άρθρ.2.–1.Οι ΕΛΔΔ κατανέμονται σε τομείς δραστηριοτήτων κατά ενότητες δημοσίων υπηρεσιών και φορέων του δημόσιου τομέα. Οι τομείς δραστηριότητας είναι: α)Κοινωνικής πολιτικής (Υγεία, Πρόνοια, Κοινωνική Ασφάλιση, Εργασία). β)Ποιότητα Ζωής (Περιβάλλον, Πολεοδομία, Χωροταξία, Δημόσια Έργα, Συγκοινωνία, Μεταφορές, Επικοινωνίες, Παιδεία, Πολιτισμός). γ)Οικονομικής πολιτικής (Εθνική Οικονομία, Τουρισμός, Βιομηχανία, Ενέργεια, Φορολογία, Τελωνεία, Δημοσιονομικά θέματα, Εμπόριο, Κρατικές προμήθειες, Γεωργία και αγροτική πολιτική). δ)Θεμάτων Σχέσεων Διοίκησης-Πολιτών των Υπουργείων Προεδρίας της Κυβέρνησης, Εσωτερικών, Εξωτερικών, Εθνικής Άμυνας, Δικαιοσύνης. 2.Η τοποθέτηση των ΕΛΔΔ στον κάθε τομέα της παρ.1 καθορίζεται με απόφαση του προέδρου της Δ.Ε. του ΣΕΛΔΔ. 3.Ο Υπουργός Προεδρίας της Κυβέρνησης ορίζει μετά από γνώμη της Επιτροπής Αξιολόγησης ένα Συντονιστή Ελεγκτή (ΣΕΛ) για κάθε τομέα δραστηριότητας. Συντονιστές Ελεγκτές μπορεί να οριστούν και οι Ελεγκτές μέλη της Δ.Ε. Ο Συντονιστής Ελεγκτής κατανέμει και συντονίζει το έργο του τομέα της αρμοδιότητάς του και μεριμνά για την αντιμετώπιση περιπτώσεων ταχείας παρέμβασης. 4.Ο Πρόεδρος της Διοικούσας Επιτροπής και οι Συντονιστές Ελεγκτές, συνέρχονται μια φορά το μήνα και προγραμματίζουν το έργο του Σώματος, στο πλαίσιο των κατευθύνσεων της Διοικούσας Επιτροπής. Σελ. 116,90034(α) Τεύχος 1169-Σελ.98 5.Με ευθύνη των Συντονιστών Ελεγκτών συντάσσονται κατά τομέα δραστηριότητας τριμηνιαίες αναφορές που υποβάλλονται στην Διοικούσα Επιτροπή εν όψει της κατάρτισης της Ετήσιας Έκθεσης ή των κατά περίπτωση Εκθέσεων του Σώματος Ελεγκτών Δημόσιας Διοίκησης. Στις εκθέσεις περιλαμβάνονται προτάσεις για την επίλυση προβλημάτων κακοδιοίκησης και δυσλειτουργίας του Δημόσιου Τομέα. «6.Γραφεία του ΣΕΛΔΔ λειτουργούν στις πόλεις Ηράκλειο, Θεσσαλονίκη, Ιωάννινα, Κομοτηνή, Λαμία, Λάρισα και Πάτρα, στα οποία τοποθετούνται Ελεγκτές Δημόσιας Διοίκησης, με απόφαση του Υπουργού Προεδρίας της Κυβέρνησης ως εξής: έξι (6) στο γραφείο της Θεσσαλονίκης και 3 σε κάθε ένα από τα υπόλοιπα γραφεία που προαναφέρονται». Η παρ.6, προστέθηκε από το άρθρ.1 της ΔΙΣΚΠΟ/Φ.10.1/54/5 Ιαν. 1992/7 Ιαν. 1993 (ΦΕΚ Β΄ 2), απόφ. Υπ. Προεδρίας της Κυβέρνησης. 1.Ε.μ.133 Υπουργείο Προεδρίας Κυβερνήσεως Διαδικασία Ελεγκτικής Εργασίας Άρθρ.3.–1.Οι ΕΛΔΔ διενεργούν έρευνες και ελέγχους στις υπηρεσίες που υπάγονται στον τομέα δραστηριότητας στον οποίο είναι τοποθετημένοι μετά από εντολή ανάθεσης εργασίας από τον Πρόεδρο της Δ.Ε. 2.Η εντολή αναθέσεως εργασίας από τον Πρόεδρο της Δ.Ε. σε συνεργασία με τους συντονιστές ελεγκτές μπορεί να δοθεί σε έναν ή σε κλιμάκιο ελεγκτών, ανάλογα με τη φύση του εξεταζόμενου προβλήματος. Εντολή αναθέσεως εργασίας μπορεί να δοθεί και στους Συντονιστές Ελεγκτές, καθώς και στους Ελεγκτές μέλη της Δ.Ε. Με την εντολή αναθέσεως εργασίας, καθορίζεται και ο συγκεκριμένος χρόνος εντός του οποίου πρέπει να περατωθεί ο έλεγχος. Χρόνος περατώσεως ορίζεται ο συντομότερος δυνατός και πάντως όχι μεγαλύτερος από 30 ημέρες. 3.Με την εντολή ανάθεσης εργασίας, ο αρμόδιος ελεγκτής έρχεται σε συνεννόηση, και εφόσον το κρίνει  σκόπιμο και αναγκαίο, επισκέπτεται την ελεγχόμενη υπηρεσία και μελετά επί τόπου την προς έρευνα υπόθεση. Πριν περατώσει την έρευνα συζητεί με τους αρμόδιους υπαλλήλους της ελεγχόμενης υπηρεσίας τα θέματα που απαιτούν ενδεχομένως ιδιαίτερη εξέταση και διευκρίνιση. Ο ΕΛΔΔ συνεργάζεται και με τους ενδιαφερόμενους πολίτες ή φορείς που επηρεάζονται από την εξεταζόμενη υπόθεση. Μετά το πέρας της έρευνας ο ΕΛΔΔ συντάσσει έκθεση στην οποία περιλαμβάνεται η περιγραφή της υπόθεσης, τα στοιχεία που έχουν υποβληθεί ή έχουν χρησιμοποιηθεί από τον ΕΛΔΔ, οι ενέργειες που έγιναν για την εξέταση της υπόθεσης, οι διαπιστώσεις και οι προτάσεις του ΕΛΔΔ. Οι προτάσεις περιλαμβάνουν συγκεκριμένες λύσεις και ανάλυση των επιπτώσεών τους στη διοίκηση και στους πολίτες. Στην έκθεση περιλαμβάνεται επίσης και η άποψη της αρμόδιας υπηρεσίας για τις προτάσεις. Η έκθεση υποβάλλεται εντός της προβλεπόμενης προθεσμίας στον Πρόεδρο της Διοικούσας Επιτροπής, ο οποίος την αξιολογεί σε συνεργασία με το συντάκτη αρμόδιο ΕΛΔΔ και το συντονιστή του αρμόδιου τομέα του ΣΕΛΔΔ. Στη συνέχεια η έκθεση διαβιβάζεται στη Διοικούσα Επιτροπή, η οποία αφού την εγκρίνει, την απευθύνει στην αρμόδια υπηρεσία και την κοινοποιεί στον ενδιαφερόμενο πολίτη και στον Υπουργό Προεδρίας της Κυβέρνησης. 3.Σε περίπτωση που η φύση του προς έρευνα θέματος απαιτεί μεγαλύτερο χρονικό διάστημα από αυτό που έχει προβλεφθεί, χορηγείται παράταση με απόφαση  του Προέδρου της Δ.Ε. κατόπιν συνεννοήσεως με τον αρμόδιο συντονιστή. 4.Μετά πάροδο έξι μηνών το αργότερο από την υποβολή έκθεσης ΕΛΔΔ στη Δ.Ε., ο ΕΛΔΔ συντάσσει συμπληρωματική έκθεση σχετικά με την υλοποίηση ή όχι της πρότασής του. 5.Η αίτηση για συνδρομή του Σώματος Ελεγκτών Δημόσιας Διοίκησης δεν συνιστά αίτηση θεραπείας ή άλλη διοικητική προσφυγή δεν αποτελεί παράλληλη προσφυγή, δεν αναστέλλει την προθεσμία άσκησης ενδίκων μέσων και δεν διακόπτει την παραγραφή των σχετικών αξιώσεων. 6.Καταργούνται η τελευταία φράση της περίπτ. β΄ του άρθρ. 2 (ή γι’ οποιοδήποτε παράβαση του Υπαλληλικού Κώδικα (Π.Δ. 611/77) ή διατάξεων που διέπουν τους υπαλλήλους των φορέων του δημόσιου τομέα), το άρθρ. 3 και το άρθρ. 15 της Απόφασης Υπ. Προεδρίας της Κυβέρνησης ΔΙΣΚΠΟ Φ.10/33664/1990 (ΦΕΚ Β΄ 637).